
ПРАЋЕЊЕ И ВРЕДНОВАЊЕ НАСТАВЕ И УЧЕЊА

		Критеријуми оцењивања су усклађени са Правилником о  оцењивању ученика у основном образовању и васпитању, "Службени гласник РС", број 10 од 9. фебруара 2024. 

		Како је оцењивање саставни део процеса наставе и учења, њиме се обезбеђује стално праћење остваривања прописаних исхода и стандарда постигнућа ученика, а за ученике са сметњама у развоју и инвалидитетом прилагођених циљева, садржаја и исхода у савладавању индивидуалног образовног плана. Исходи се достижу на крају разреда и показују степен функционалног знања ученика.   Показују шта ће ученик бити у стању да уради, изведе, обави захваљујући знањима, ставовима и вештинама. 
		Процес праћења и вредновања ученика започиње иницијалном проценом нивоа постигнућа на почетку школске године. Мера успеха и постигнућа представља наставнику смерницу за даљи рад, планирање и организацију наставе. Континуирано, током године, наставник даје повратну информацију ученику о његовим постигнућима и препоруке за даљи рад и напредовање. Свака активност ученика је прилика за процену напредовања и давање повратне информације, а један од циљева образовања је и оспособљавање и охрабривање ученика да раде самопроцену  како  у достизању исхода предмета, остваривања стандарда и развоја компетенција, постављају себи циљеве учења у складу са вредностним системом прописаним ЗОСОВ-ом, тако и у односу на напредак других ученика. Ученици који стичу образовање по ИОП-у 1/2/3 и индивидуализацији оцењиваће се у складу са планом подршке и индивидуално образовним планом.


 


ПРИНЦИПИ И ВРСТЕ ОЦЕЊИВАЊА


	Принципи оцењивања треба да буду засновани на објективности у односу на критеријуме оцењивања, релевантни, да обилују применом различитих техника и метода оцењивања, да се редовно оцењује, али правично, без дискриминације у било ком облику и на основу индивидуалних карактеристика ученика. 
Ученик се оцењује из предмета и владања. Праћење развоја, напредовања и остварености постигнућа ученика у току школске године обавља се формативним и сумативним оцењивањем.
		Формативно оцењивање представља редовно праћење и процену напредовања у остваривању прописаних исхода, стандарда постигнућа и ангажовања у оквиру предмета, као и праћење владања ученика. Садржи повратну информацију о остварености прописаних исхода и стандарда постигнућа и ангажовања у оквиру предмета, изборних програма, активности, предузете активности од стране наставника за унапређивање постигнућа ученика, процена њихове делотворности и јасне и конкретне препоруке за даље напредовање.
 	Сумативно оцењивање представља  вредновање постигнућа ученика на крају програмске целине или на крају полугодишта из предмета и владања.


КРИТЕРИЈУМИ БРОЈЧАНОГ ОЦЕЊИВАЊА
 
Ученик се оцењује бројчано из обавезних предмета и изборног програма други страни језик.  
Бројчана оцена из обавезних предмета и изборног програма други страни језик, у току школске године утврђује се на основу следећих критеријума: оствареност исхода, самосталност и ангажовање ученика. Бројчана оцена из обавезног предмета и изборног програма други страни језик је: одличан (5), врло добар (4), добар (3), довољан (2) и недовољан (1). Оцена недовољан (1) је непрелазна.
Успех ученика из изборних програма и то: верска настава и грађанско васпитање, матерњи језик/говор са елементима националне културе, српског као страног језика и активности (слободних наставних активности) оцењује се описно и то: истиче се, добар, задовољава.
Ученик се оцењује најмање четири пута у полугодишту, а ако је недељни фонд часова предмета један час најмање два пута у полугодишту. Ученику се не може умањити оцена из предмета због односа ученика према ваннаставним активностима или непримереног понашања у школи.

	Оцену одличан (5) добија ученик који: у потпуности показује способност трансформације знања и примене у новим ситуацијама;  са лакоћом логички повезује чињенице и појмове; самостално изводи закључке који се заснивају на подацима;  решава проблеме на нивоу стваралачког мишљења и у потпуности критички расуђује;  показује изузетну самосталност уз изузетно висок степен активности и ангажовања. 
	Оцену врло добар (4) добија ученик који: у великој мери показује способност примене знања и логички повезује чињенице и појмове; самостално изводи закључке који се заснивају на подацима; решава поједине проблеме на нивоу стваралачког мишљења и у знатној мери критички расуђује; показује велику самосталност и висок степен активности и ангажовања. 
	Оцену добар (3) добија ученик који: у довољној мери показује способност употребе информација у новим ситуацијама; у знатној мери логички повезује чињенице и појмове; већим делом самостално изводи закључке који се заснивају на подацима и делимично самостално решава поједине проблеме; у довољној мери критички расуђује; показује делимични степен активности и ангажовања. 
	Оцену довољан (2) добија ученик који: поседује знања на нивоу репродукције, уз минималну примену;  у мањој мери логички повезује чињенице и појмове и искључиво уз подршку наставника изводи закључке који се заснивају на подацима; понекад је самосталан у решавању проблема и у недовољној мери критички расуђује; показује мањи степен активности и ангажовања. 
	Оцену недовољан (1) добија ученик који:  знања која је остварио нису ни на нивоу препознавања и не показује способност репродукције и примене; не изводи закључке који се заснивају на подацима; критички не расуђује; не показује интересовање за учешће у активностима нити ангажовање. 

НАЧИН И ПОСТУПЦИ ОЦЕЊИВАЊА
А) Иницијално процењивање 
Обавља се на почетку школске године. Резултат иницијалног процењивања уписује у педагошку документацију, не оцењује се, служи за планирање рада наставника и даље праћење напредовања ученика. Наставник, пружа правовремену индивидуалну повратну информацију о резултату иницијалног процењивања ученику и родитељу. 

Б) Ученик се оцењује на основу усмене провере постигнућа, писмене провере постигнућа и практичног рада, а у складу са програмом предмета. У току полугодишта најмање једна оцена треба да буде на основу усмене провере постигнућа ученика. 
В) Ученик се оцењује и на основу активности и његових резултата рада, а нарочито: излагања и представљања (изложба радова, резултати истраживања, модели, цртежи, постери, дизајнерска решења и др.), учешћа у дебати и дискусији, писања есеја, домаћих задатака, учешћа у различитим облицима групног рада, рада на пројектима, збирке одабраних ученикових продуката рада - портфолија, у складу са програмом наставе и учења, односно школским програмом. Провера постигнућа ученика обавља се на сваком часу.  Ученик у току часа може да буде само једанпут оцењен за усмену или писмену проверу постигнућа. 
Ученици који стичу образовање по ИОП-у 1/2/3 и индивидуализацији оцењиваће се у складу са планом подршке и индивидуално образовним планом.

–     Контролне вежбе се реализују по утврђеном плану који је истакнут на интернет страници школе.
–   Уколико више од 50% ученика добије недовољну оцену на писменој провери, провера се поништава за ученика који је добио недовољну оцену.
–     Саставни део бројчане оцене је и ангажовање ученика као што су одговоран однос према раду, активно учествовање у настави, сарадња са другима, исказана мотивација и интересовање за учење и напредовање.
–   Ученик и родитељ имају право увида у писани рад као и на образложење оцене.
–  Ученици који раде по индивидуалном образовном плану оцењују се бројчано у складу са њиховим напредовањем и постигнућима задатим планом.



ОЦЕЊИВАЊЕ ВЛАДАЊА УЧЕНИКА

	Владање се оцењује најмање два пута у току полугодишта. Закључна оцена из владања на крају првог и другог полугодишта јесте: примерно (5), врло добро (4), добро (3), задовољавајуће (2) и незадовољавајуће (1) и свака од наведених оцена утиче на општи успех ученика.  Владање ученика на дужем кућном и болничком лечењу, ученика који стиче основно образовање и васпитање код куће и ученика за којег је организована настава на даљину, оцењује се.  Приликом оцењивања владања сагледава се понашање ученика у целини. На оцену из владања не утичу оцене из предмета. Закључну оцену из владања доноси одељењско веће на образложени предлог одељењског старешине. 
	Појединачна бројчана оцена из владања  у току полугодишта утврђује се на основу следећих критеријума:
1. Оцену примерно (5) добија ученик који је остварио следеће услове: 
истиче се у извршавању школских обавеза које се односе на наставу и друге облике рада и испуњава их у потпуности и правовремено; поштује правила понашања и мере безбедности; представља позитиван пример за угледање, истиче се у развоју и неговању атмосфере другарства и конструктивног решавања конфликата у вршњачкој популацији; своје ставове брани аргументовано водећи рачуна о осећањима других и усвојеним правилима понашања; својим понашањем и иницијативама које покреће, промовише позитивне вредности, толеранцију, хуманост, солидарност и одговорност према себи, другима и окружењу; с поштовањем и уважавањем се односи према запосленима у школи и у другим организацијама; поштује школску имовину и имовину других; има активан однос према очувању и заштити животне средине.
2. Оцену врло добро (4) добија ученик који је остварио следеће услове:  углавном извршава и испуњава школске обавезе које се односе на наставу и друге облике рада; углавном поштује правила понашања и мере безбедности; има коректан однос према другим ученицима; прихвата и примењује правила у неговању атмосфере другарства и конструктивног решавања конфликата у вршњачкој популацији; бранићи своје ставове мање води рачуна о усвојеним правилима понашања и осећањима других; својим понашањем и иницијативама подржава и промовише позитивне вредности, толеранцију, хуманост, солидарност и одговорност према себи, другима и окружењу; има коректан однос према запосленима у школи и у другим организацијама; – преузима одговорност за своје поступке и коригује своје понашање након опомене или изречене васпитне мере; има коректан однос према школској имовини и имовини других; чува животну средину.
3. Оцену добар (3) добија ученик који је остварио следеће услове: повремено постоје ситуације када га је потребно опомињати на извршавање школских обавеза које се односе на наставу и друге облике рада;  делимично поштује правила понашања и мере безбедности;  повремено постоје ситуације када га је потребно опомињати на обавезност коректног понашања према ученицима;  повремено постоје ситуације када га је потребно опомињати на правила у неговању атмосфере другарства и конструктивног решавања конфликата у вршњачкој популацији; бранићи своје ставове не води довољно рачуна о усвојеним правилима понашања и осећањима других; својим понашањем и иницијативама повремено подржава и промовише позитивне вредности, толеранцију, хуманост, солидарност и одговорност према себи, другима и окружењу; нема увек коректан однос према запосленима у школи и у другим организацијама; прихвата одговорност за своје понашање и коригује га у појачаном васпитном раду, али понавља поступке за које је већ упозорен;  повремено показује немар према школској имовини и имовини других; повремено показује немар према животној средини.
4. Оцену задовољавајуће (2) добија ученик који је остварио следеће услове: учестало га је потребно опомињати на извршавање школских обавеза које се односе на наставу и друге облике рада; минимално поштује правила понашања и мере безбедности; учестало га је потребно опомињати на обавезност коректног понашања према ученицима, при чему углавном изостаје корекција понашања; учестало га је потребно опомињати на правила у неговању атмосфере другарства и конструктивног решавања конфликата у вршњачкој популацији, при чему углавном изостаје корекција понашања; бранећи своје ставове не води рачуна о усвојеним правилима понашања и осећањима других; војим понашањем и инцијативама ретко подржава и промовише позитивне вредности, толеранцију, хуманост, солидарност и одговорност према себи, другима и окружењу; не поштује и не уваћава запослене у школи и у другим организацијама; тешко прихвата одговорност за своје понашање и понавља понашања за која му је изречена васпитна и/или васпитно-дисциплинска мера; не чува школску имовину и имовину других; показује немар према очувању животне средине. 
5.  Оцену незадовољавајуће (1) добија ученик који је остварио следеће услове:  и поред опомена и појачаног васпитног рада не извршава школске обавезе које се односе на наставу и друге образлике рада;  не поштује правила понашања и не придржава се мера безбедности; и поред опомена учестало крши правила коректног понашања према ученицима, при чему изостаје корекција понашања;  и поред опомена учестало крши правила у неговању атмосфере другарства и конструктивног решавања конфликата у вршњачкој популацији, при чему изостаје корекција понашања; не поштује личност других ученика и према њима се понаша нетолерантно, угрожавајући и повређујући права и осећања других; својим понашањем и инцијативама не подржава и не промовише позитивне вредности, толеранцију, хуманост, солидарност и одговорност према себи, другима и окружењу;  угрожава и повређује права запослених у школи и у другим организацијама;  не прихвата одговорност за своје понашање и не поправља своје понашање након појачаног васпитног рада; показује деструктивно понашање према школској имовини и имовини других; показује деструктивно понашање према животној средини. 
	Дате оцене сматрају се појединачним оценама и саставни су део закључне оцене из владања. На оцену из владања у току школске године утиче редовност похађања наставе од стране ученика, као и изречене васпитне и васпитно-дисциплинске мере. Ученик који неоправдано изостаје са наставе у току школске године, а на основу редовног праћења и обавештавања родитеља, оцењује се појединачном оценом из владања: врло добро (4) када неоправдано изостане са 8 часова; добро (3) када неоправдано изостане са највише 15 часова; задовољавајуће (2) када неоправдано изостане са највише 25 часова; незадовољавајуће (1) када неоправдано изостане са 26 и више часова. 
	Оцена из владања у току школске године је и појединачна оцена дата на основу изречене васпитне и васпитно-дисциплинске мере и то:  укор одељенског старешине – врло добро (4);  укор одељењског већа – добро (3);  укор директора – задовољавајуће (2); укор наставничког већа – незадовољавајуће (1). 



СРПСКИ ЈЕЗИК

Из предмета Српски језик на основу области  Књижевност, Језик (граматика, правопис и ортоепија) и Језичка култура оцењује се: 1) писмено  изражавање  2) усмено изражавање   3) Ангажовање и однос према раду на настави (активност на часу, израда домаћих задатака, ангажовање у пројектима, тимски рад, припремљеност за час...)

УСМЕНО ИЗРАЖАВАЊЕ
Оцена на усменом одговарању се формира на основу учениковог одговора.  
 
Оцена одличан (5) – ученик савладава градиво из граматике, влада претходно пређеним градивом и примењује научено. Такође, познаје и примењује граматичка  и правописна правила, активно учествује на часу током часова анализе текста, самостално изводи закључке. Ученик течно чита и негује читалачке навике.  Показује иницијативу током наставе, редовно израђује домаће задатке и показује иницијативу и креативност у решавању задатака. Може успешно да ради у различитим групама и врстама задатака. 
 Оцена врло добар (4) - ученик је способан да функционално усвоји  појмове, анализира, класификује, повезује, примени  те изведе закључак. 
Оцена добар (3) – ученик  разуме појмове и чињенице, успоставља везе, може самостално да објасни и наведе књижевнотеоријске и граматичке појмове и термине. Задатке обавља делимично уз помоћ наставника. 
Оцена довољан (2) – ученик влада основним појмовима може уз помоћ наставника да објасни њихове везе и значај, уз наставникову подршку је активан на часовима. 
Оцена недовољан (1) – ученик нема основно познавање појмова, нити показује жељу да напредује. Домаће задатке не израђује на време и није активан на часу. 

МАТЕМАТИКА

Из предмета Математика на основу области  Бројеви, Геометрија и Мерење и мере оцењује се:1) писмено  2) усмено  3) Ангажовање и однос према раду (активност на часу, израда домаћих задатака, ангажовање у пројектима, тимски рад, припремљеност за час)

УСМЕНО ИЗРАЖАВАЊЕ

Оцена на усменом одговарању се формира на основу учениковог одговора.
 
Оцена одличан (5) – Ученик активно учествује у стицању нових и утврђивању усвојених знања. Примењује стечена знања у математици, активно учествује на часу током обраде новог градива, самостално изводи закључке. Показује иницијативу током наставе, редовно израђује домаће задатке, исказује константну жељу за напредовањем и стицањем нових знања.
Оцена врло добар (4) - ученик је способан да функционално усвоји  појмове, анализира, класификује, повезује, примени  те изведе закључак. Сналази се у различитим облицима рада.  
Оцена добар (3) – ученик  разуме појмове и чињенице, успоставља везе, може самостално да објасни и наведе математичке појмове и термине. Задатке обавља делимично уз помоћ наставника. 
Оцена довољан (2) – ученик влада основним појмовима може уз помоћ наставника да објасни њихове везе и значај, уз наставникову подршку је активан на часовима. 
Оцена недовољан (1) – ученик нема основно познавање појмова, нити показује жељу да напредује. Домаће задатке не израђује на време и није активан на часу. 


СВЕТ ОКО НАС

Из предмета Свет око нас на основу области:  Наставни предмет обухвата следеће области:
 
НАСЕЉЕ СА ОКОЛИНОМ
– Други и ја
– Култура живљења
– Човек ствара
– Кретање и оријентација у простору и времену
– Разноврсност природе
 оцењује се:
1) писмено  
2) усмено 
3) Ангажовање и однос према раду на настави (активност на часу, израда домаћих задатака, ангажовање у пројектима, тимски рад, припремљеност за час

Оцена на усменом одговарању се формира на основу учениковог одговора.
Оцена одличан (5) – ученик савладава градиво из света који га окружује, влада претходно пређеним градивом и примењује научено. Активно учествује на часу током обраде новог градива, износи своје мишљење, самостално изводи закључке. Ученик уме  да  примени  научено градиво кроз разне активности, способан је да се сналази у простору и времену. Показује иницијативу током наставе, понаша се другарски, помаже другим ученицима и пријатељски се односи према другарима, редовно израђује домаће задатке и показује иницијативу и креативност у решавању задатака. Може успешно да ради у различитим групама и врстама задатака. 
Оцена врло добар (4) - ученик је способан да функционално усвоји  појмове, анализира, класификује, повезује, примени  те изведе закључак. Сналази се у различитим облицима рада.  
Оцена добар (3) – ученик  разуме појмове и чињенице, успоставља везе, може самостално да објасни и наведе појмове и термине из предмета Природа и друштво. Задатке обавља делимично уз помоћ наставника. 
Оцена довољан (2) – ученик влада основним појмовима може уз помоћ наставника да објасни њихове везе и значај, уз наставникову подршку је активан на часовима. 
Оцена недовољан (1) – ученик нема основно познавање појмова, нити показује жељу да напредује. Домаће задатке не израђује на време и није активан на часу.

 

 
 
 
 
 СВЕТ ОКО НАС

Наставни предмет обухвата следеће области:
 
НАСЕЉЕ СА ОКОЛИНОМ
– Други и ја
– Култура живљења
– Човек ствара
– Кретање и оријентација у простору и времену
– Разноврсност природе

 

СРПСКИ ЈЕЗИК, МАТЕМАТИКА, СВЕТ ОКО НАС

–     Контролне вежбе се реализују по утврђеном плану који је истакнут на интернет страници школе.
–   Уколико више од 50% ученика добије недовољну оцену на писменој провери, провера се поништава за ученика који је добио недовољну оцену.
–     Саставни део бројчане оцене је и ангажовање ученика као што су одговоран однос према раду, активно учествовање у настави, сарадња са другима, исказана мотивација и интересовање за учење и напредовање.
–   Ученик и родитељ имају право увида у писани рад као и на образложење оцене.
–  Ученици који раде по индивидуалном образовном плану оцењују се бројчано у складу са њиховим напредовањем и постигнућима задатим планом.

ПИСМЕНО ИЗРАЖАВАЊЕ/ПРОВЕРЕ ЗА НАСТАВНЕ ПРЕДМЕТЕ:СРПСКИ ЈЕЗИК, МАТЕМАТИКА И СВЕТ ОКО НАС
Када су у питању писмене провере знања скала која изражава однос између процента тачних одговора и одговарајуће оцене је следећа: 

	ОЦЕНА
	ОБРАЗОВНИ НИВО

	Одличан (5)
	од 90%-до 100%
	Напредни ниво
	примена

	врло добар (4)
	од 76%-до 89%
	Средњи ниво
	разумевање

	добар   (3)
	од 60%-75%
	Средњи ниво
	репродукција

	довољан (2)
	од 40%-59%
	Основни ниво
	препознавање

	недовољан (1)
	испод 39%
	
	



Приватна основна школа „ТВРЂАВА“
 
Петроварадин, Штросмајерова 8
; 

-

-
70
-
80
; 
 
email: info@tvrdjava.edu.rs; 

АНГАЖОВАЊЕ И ОДНОС ПРЕМА РАДУ ЗА НАСТАВНЕ ПРЕДМЕТЕ:СРПСКИ ЈЕЗИК, МАТЕМАТИКА И СВЕТ ОКО НАС
(активност на часу, израда домаћих задатака, ангажовање у пројектима,рад у пару,тимски рад, сарадња у групи, припремљеност за час, уредност...)

	Ангажовање и однос према раду на настави (активност на часу, израда домаћих задатака, ангажовање у пројектима,рад у пару,тимски рад, сарадња у групи, припремљеност за час

	
-Ученик је посебно мотивисан, креативан, одговоран у раду, поштује друге, редован у
	
-мотивисан је и редовно извршава задатке;
 -решава проблеме
	
-у подели задатака групе потребна помоћ наставника;
-за рад потребна помоћ,постицај и усмеравање;
	
-ради на нивоу присећања;
-у групи почиње да ради на интервенцију наставника;
	
-незаинтересован за рад, омета друге;
-потстицање и помоћ га не мотивишу на рада;

	извршавању обавеза;
 -даје креативне примедбе и предлоге;
- поштује правила рада;
-у презентовању је јасан, тачан и уме да искаже суштину;
-уочава битно и разликује га од небитног;
 -зна добро да организује и води  рад у групи; -има високо развијено критичко мишљење.
	користећи научне садржаје,
-поштује правила рада
-подржава рад групе и потстиче их на рад;
-поуздан, марљив и одговоран;
-презентује тачне податке.
	-спор и непрецизан у презентацији;
-теже исказује своје мишљење;
 -није самосталан, прати друге;
 -научено градиво примењује погрешно;
-делимучно поштије правила рада.
	-задатак не завршава и има грешака; -површан у раду и поштовању правила;
 -углавном је пасиван у групи.
	-не поштује правила понашања
у групи;
-тражи пуну пажњу и индивидуалан приступ.




МУЗИЧКА КУЛТУРА

Наставни предмет обухвата следеће области:

1. Слушање музике
2. Извођење музике
3. Музичкостваралаштво

Праћење и вредновање наставе и учења- предмет Музичка култура:
Процес учења базира се на избору најупечатљивијих музичких примера (за слушање или извођење музике), који имају задатак да активирају свесну активност, фокусирају пажњу ученика, иницирају процес мишљења и креирају одговарајући емоционални доживљај. На часу треба да преовлађују активности којима се развијају знања, вештине и ставови садржани у дефинисаним исходима за конкретан час.

У току школске године ученик може добити оцену на основу:
- Степена ангажовања, 
-Уложеног труда 
-Личног напредовање сваког ученика у складу са његовим музичким могућностима. 


ЛИКОВНА КУЛТУРА

Наставни предмет обухвата следеће области:

-Облици
-Споразумевање
-Ликовне игра
-Простор

Праћење и вредновање наставе и учења- предмет Ликовна култура
У настави Ликовне културе исходи су процесни. Формулисани су тако да до краја разреда сви ученици могу да их достигну (у мањој или већој мери) уколико су радили разноврсне задатке од којих сваки циља више исхода.

У току школске године ученик може добити оцену на основу:

– Однос према раду 
–  Однос према себи
–  Однос према другима 
–  Разумевање
–  Повезивање 
–  Оригиналност
–  Вербално изражавање
– Употреба техника 

Самопроцена радова је вербална и писана, а захтеви се уводе постепено. Наставник прво тражи од ученика да усмено опише свој рад, а касније и да напише две до три реченице о свом раду.
Уколико наставник процени да су ученици спремни, може да користи прилагођену методу 3, 2, 1. У интегрисаној настави ученик на листићу пише: 3 ствари које сам научио/научила на часу, 2 примера која илуструју то што сам научио/научила и 1 ствар која ми није јасна или питање које бих поставио/поставила. Када се ученик ликовно изражава, може да напише на листићу: 3 ствари   о којима сам размишљао током рада; 2 ствари које ми се свиђају на мом раду и 1 ствар коју бих променио или бих урадио другачије. На листићу се уписује име и презиме и назив рада, а листић се лепи на полеђину рада или се чува у блоку.  Ученик не треба   да наводи више од једне нејасноће или грешке, ни у случају када му ништа није јасно или сматра да је рад упропашћен. Издвајање само једне нејасноће или грешке постепено оспособљава ученика да идентификује најважнији пропуст и да се фокусира на његово уклањање. Листићи за самопроцену омогућавају наставнику потпунију слику о напредовању ученика.
 


ФИЗИЧКО И ЗДРАВСТВЕНО ВАСПИТАЊЕ

Наставни предмет обухвата следеће области:

· Физичке способности
· Моторичке вештине
·  Ходање и трчање
·  Скакање и прескакање
· Бацања и хватања
· Пузања, вишења, упори и пењања
· Вежбе на тлу
· Вежбе равнотеже
· Вежбе са реквизитима
· Плес и ритимика
· Полигони
· Физичка и здравствена култура
·  Култура вежбања и играња
·  Здравствено васпитање



Праћење и вредновање наставе и учења- предмет Физичко издравствено васпитање       

       Индивидуални напредак сваког ученика процењује се у односу на претходно проверено стање. Приликом оцењивања неопходно  је узети у обзир способности ученика, степен спретности   и умешности. Уколико ученик нема развијене посебне способности, приликом оцењивања узима се у обзир његов индивидуални напредак у односу на претходна достигнућа и могућности као и ангажовање ученика у наставном процесу.

У току школске године ученик може добити оцену:
У циљу сагледавања и анализирања ефеката наставе Физичког и здравственог васпитања, препоручује се да наставник подједнако, континуирано прати и вреднује:
·  Ниво ангажованости (активност) и однос ученика према обавезама у физичком и здравственом васпитању који обухвата:
–  вежбање у адекватној спортској опреми;
        –   активно учествује на часовима физичког и здравственог васпитања;
–  вежбање и играње у слободно време.
· Приказ једног комплекса усвојених општеприпремних вежби (вежби обликовања), без реквизита.
· Постигнућа у моторичким вештинама.
· Индивидуални напредак ученика

ДИГИТАЛНИ СВЕТ
1. Тема ДИГИТАЛНО ДРУШТВО 

 ОЦЕНА 5
Самостално објашњава добитке и ризике који произилазе из комуникације путем дигиталних уређаја. - Користи школску платформу за онлајн учење (уз помоћ наставника и/или родитеља/законск ог заступника);  - Самостално користи дигиталне уџбенике; - Самостално креира, чува и поново уређује дигиталну слику користећи одговарајућу апликацију; - Објашњава појам слике; - Самостално креира елементе покретне; - Самостално креира једноставан графички дигитални материјал намењен познатој публици; Уме да објасни због чега дигиталне уређаје повезујемо на мреже, укључујући интернет; - Самостално наводи могућности за размену материјала, комуникацију и заједнички рад (учење) које су настале захваљујући умрежавању дигиталних уређаја; - Самостално објашњава добитке и ризике који произилазе из комуникације путем дигиталних уређаја.
ОЦЕНА 4
- Упореди начин на који учи у школи са онлајн учењем путем школске платформе уз мања одступања; - Користи школску платформу за онлајн учење (уз помоћ наставника и/или родитеља/закон ског заступника);  - Користи дигиталне уџбенике уз мања одступања; - Креира, чува и поново уређује дигиталну слику уз мања одступања користећи одговарајућу апликацију; - Објашњава појам слике уз мања одступања; - Креира елементе покретне уз мања одступања; Креира једноставан графички дигитални материјал намењен познатој публици уз мања одступања; - уз мања одступања уме да објасни због чега дигиталне уређаје повезујемо на мреже, укључујући интернет; - Наведе уз мања одступањамогу ћности за размену материјала, комуникацију и заједнички рад (учење) које су настале захваљујући умрежавању дигиталних уређаја; - Уз мања одступања објасни добитке и ризике који произилазе из комуникације путем дигиталних уређаја.
ОЦЕНА 3
- Упореди начин на који учи у школи са онлајн учењем путем школске платформе уз подстицај; - Користи школску платформу за онлајн учење (уз помоћ наставника и/или родитеља/закон ског заступника);  - Користи дигиталне уџбенике уз мању помоћ; - Креира, чува и поново уређује дигиталну слику уз подстицај наставника користећи одговарајућу апликацију; - Објашњава појам слике уз подстицај; - Креира елементе покретне слике уз подстицај; Уз подстицај уме да објасни због чега дигиталне уређаје повезујемо на мреже укључујући интернет; - Наведе уз подстицај могућности за размену материјала, комуникацију и заједнички рад (учење) које су настале захваљујући умрежавању дигиталних уређаја; - Уз подстицај објасни добитке и ризике који произилазе из комуникације путем дигиталних уређаја.

ОЦЕНА 2
- Упореди начин на који учи у школи са онлајн учењем путем школске платформе уз помоћ; - Користи школску платформу за онлајн учење (уз помоћ наставника и/или родитеља/зак онског заступника);  - Користи дигиталне уџбенике уз помоћ; - Креира, чува и поново уређује дигиталну слику уз помоћ наставника користећи одговарајућу апликацију; - Објашњава појам слике уз помоћ; - Креира елементе покретне слике уз помоћ; - Уз помоћ умеда објасни због чега дигиталне уређаје повезујемо на мреже, укључујући интернет; - Наведе уз помоћ могућности за размену материјала, комуникацију и заједнички рад (учење) које су настале захваљујући умрежавању дигиталних уређаја; - Уз помоћ објасни добитке и ризике који произилазе из комуникације путем дигиталних уређаја.

ОЦЕНА 1
Није савладао предвиђене исходе. -Не познаје основне појмове и не показује жељу да напредује.

2. Тема 3. тема БЕЗБЕДНО КОРИШЋЕЊЕ ДИГИТАЛНИХ УРЕЂАЈА
ОЦЕНА 5
-Разликује неприхватљиво од прихватљивог понашања при комуникацији на интернету; - Реагује на одговарајући начин ако дође у додир санепримереним дигиталним садржајем, непознатим, злонамерним особама или особама које комуницирају на неприхватљив начин; - Наведе неке од начина на које корисници дигиталних уређаја остављају личне податке у дигиталном окружењу; - Самостално организује сопствено учење у онлајн окружењу на начин који не угрожава здравље и личну безбедност, као и сигурност дигиталног уређаја.
ОЦЕНА 4
-Разликује неприхватљиво од прихватљивог понашања при комуникацији на интернету; - Реагује на одговарајући начин ако дође у додир санепримерени м дигиталним садржајем, непознатим, злонамерним особама или особама које комуницирају на неприхватљив начин; - Наведе неке од начина на које корисници дигиталних уређаја остављају личне податке у дигиталном окружењу; - Организује сопствено учење у онлајн окружењу на начин који не угрожава здравље и личну безбедност, као и сигурност дигиталног уређаја уз мања одступања.

ОЦЕНА 3
-Разликује неприхватљиво од прихватљивог понашања при комуникацији на интернету; - Реагује на одговарајући начин ако дође у додир санепримерени м дигиталним садржајем, непознатим, злонамерним особама или особама које комуницирају на неприхватљив начин; - Наведе неке од начина на које корисници дигиталних уређаја остављају личне податке у дигиталном окружењу; - Организује сопствено учење у онлајн окружењу на начин који не угрожава здравље и личну безбедност, као и сигурност дигиталног уређаја уз подстицај.
ОЦЕНА 2
-Разликује неприхватљи во од прихватљивог понашања при комуникацији на интернету; - Реагује на одговарајући начин ако дође у додир санепримерен им дигиталним садржајем, непознатим, злонамерним особама или особама које комуницирају на неприхватљи в начин; - Наведе неке од начина на које корисници дигиталних уређаја остављају личне податке у дигиталном окружењу; - Организује сопствено учење у онлајн окружењу на начин који не угрожава здравље и личну безбедност, као и сигурност дигиталног уређаја уз помоћ.
ОЦЕНА 1
- Није савладао предвиђене исходе. -Не позанје основне појмове и не показује жељу да напредује.

3. Тема АЛГОРИТАМСКИ НАЧИН РАЗМИШЉАЊА  
ОЦЕНА 5
- Предложи начине одлагања електронског отпада који не угрожавају животну средину;  - Самостално објасни појам алгоритам;  - Самостално анализира једноставан познати поступак који садржи понављања одређених радњи и представи га алгоритамски;  - Самостално креира одговарајући рачунарски програм у визуелном програмском језику уз мања одступања;  - Самостално анализира једноставан програм креиран у визуелном програмском језику и објасни шта и на који начин тај програм ради уз мања одступања;  - Самостално уочава и исправља грешку у једноставном програму, проверава ваљаност новог решења и по потреби га додатно поправља;  - Самостално креира програм у визуелном програмском језику којим управља понашањем расположивог физичког дигиталног уређаја.

ОЦЕНА 4
-Предложи начине одлагања електронског отпада који не угрожавају животну средину;  - Објасни појам алгоритам уз мања одступања;  - Анализира једноставан познати поступак који садржи понављања одређених радњи и представи га алгоритамскиу з мања одступања;  - Креира одговарајући рачунарски програм у визуелном програмском језику уз мања одступања. - Анализира једноставан програм креиран у визуелном програмском језику и објасни шта и на који начин тај програм ради уз мања одступања;  - Уз мања одступања уочи и исправи грешку у једноставном програму, провери ваљаност новог решења и по потреби га додатно поправи (самостално или сараднички);  - Уз мања одступања креира програм у визуелном програмском језику којим управља понашањем расположивог физичког дигиталног уређаја.

ОЦЕНА 3
-Предложи начине одлагања електронског отпада који не угрожавају животну средину;  - Уз подстицај објасни појам алгоритам;  - Уз подстицај анализира једноставан познати поступак који садржи понављања одређених радњи и представи га алгоритамски;  - Уз помоћ креира одговарајући рачунарски програм у визуелном програмском језику;  - Уз помоћ анализира једноставан програм креиран у визуелном програмском језику и објасни шта и на који начин тај програм ради;  - Уз помоћ уочи и исправи грешку у једноставном програму, провери ваљаност новог решења и по потреби га додатно поправи (самостално или сараднички);  - Уз помоћ креира програм у визуелном програмском језику којим управља понашањем расположивог физичког дигиталног уређаја.

ОЦЕНА 2
Предложи начине одлагања електронског отпада који не угрожавају животну средину;  - Уз помоћ објасни појам алгоритам;  - Уз помоћ анализира једноставан познати поступак који садржи понављања одређених радњи и представи га алгоритамски.

ОЦЕНА 1 
- Није савладао предвиђене исходе. -Не познаје основне појмове и не показује жељу да напредује
Вреднује се и практичан рад, однос према раду, активност на часу, пројеткти, идејна решења.

ЕНГЛЕСКИ ЈЕЗИК
. У другом разреду ученици се оцењују на основу:
-Усменог одговарања
-Сликовних диктата на основу слушања (означи на основу слушања тачан одговор; нацртај и обоји...)
-Активности ученика
1. ​Оцена усменим путем се добија на основу учениковог усменог одговора према следећој бројчаној скали:
Одличан (5) – ученик успешно савладава градиво из граматике и вокабулара и самостално примењује научене речи и изразе. У потпуности разуме основни смисао и главне информације у аутентичном разговору два или више саговорника. Течно и с лакоћом изражава осећања, жеље и расположења, описује себе и околину, школски контекст и приватан живот, свакодневне догађаје и навике. На једноставан начин излаже на задату тему и одговара на питања која се односе на њу. Успешно ради у различитим облицима рада.
Врло добар (4) – ученик усвојa појмове, речи и изразе, а уз мању помоћ наставника их повезује и изводи закључке. Разуме основни смисао и главне информације у аутентичном разговору. Уз краће паузе и мању помоћ наставника, описује себе и своје непосредно окружење, свакодневне активности, своја осећања и изражава допадање и недопадање користећи једноставна језичка средства. Сналази се у различитим облицима рада.
Добар (3) – ученик углавном разуме појмове, речи и изразе, може самостално да наведе граматичке појмове и појмове из вокабулара и објасни их уз делимичну помоћ наставника. Познаје и користи једноставније граматичке елементе и конструкције. Разуме општи смисао и најважније информације у једноставним текстовима. Поставља једноставна питања о темама које одговарају његовим интересовањима. Захтеве обавља делимично и уз помоћ наставника.
Довољан (2) – ученик препознаје основне појмове, честе речи и једноставне изразе у јасном контексту и спором говору. Уз већу помоћ наставника разуме кратка, једноставна, разговетно и споро изговорена упутства. У стању је да изговори искључиво просте реченице и изрази најосновније потребе.
Недовољан (1) – ученик не препознаје основне појмове, речи и изразе. Ни уз велику помоћ наставника не разуме најједноставније захтеве ни упутства. Не показује жељу за напредовањем нити ангажовањем.
2. ​Сликовни диктат се најављује и оцењује бројчано по истој скали као и писмени задаци.
Скала оцењивања:
одлична оцена - 100% - 86%
врло добра оцена–85% - 71%
добра оцена - 70% - 56%
довољна оцена - 55% - 41%
недовољна оцена - 40% - 0%
3. Активност ученика прати се континуирано и вреднује се током целе школске године. У активност улази и редовност/ благовременост/тачност израде и доношења домаћих задатака, као и редовно доношење материјала потребног за рад на часу. Степен самосталности у раду, степен ангажовања, иницијативе, начин остваривања сарадње у процесу учења са другим ученицима такође се вреднују кроз активност. Оцена из активности може бити од значаја и за општи успех ученика, најчешће у његову корист.
Пројектне активности вреднују се у складу са показаним степеном самосталности, активности и ангажовања као и сарадње са осталим члановима групе, извођења закључака на основу прикупљених података и презентовања продукта пројекта.

